ᱯᱟᱹᱨᱥᱤ ᱠᱷᱟᱹᱛᱤᱨ

ᱯᱟᱹᱨᱥᱤ ᱠᱷᱟᱹᱛᱤᱨ ᱫᱚ ᱧᱩᱛᱩᱢᱟᱱ ᱚᱱᱚᱞᱤᱭᱟᱹ ᱨᱚᱵᱤᱞᱟᱞ ᱴᱩᱰᱩ ᱚᱞᱟᱜ ᱢᱤᱫ ᱜᱟᱭᱟᱱ ᱠᱟᱱᱟ᱾ ᱡᱟᱦᱟᱸ ᱞᱟᱹᱜᱤᱫ ᱩᱱᱤ ᱫᱚ ᱒᱐᱑᱕ ᱥᱮᱨᱢᱟ ᱨᱮ ᱥᱟᱱᱛᱟᱲᱤ ᱯᱟᱹᱨᱥᱤ ᱞᱟᱹᱜᱤᱫ ᱥᱟᱦᱤᱛᱭᱚ ᱮᱠᱟᱰᱮᱢᱤ ᱥᱤᱨᱯᱷᱟᱹ ᱛᱮᱠᱚ ᱢᱟᱹᱱ ᱞᱮᱫᱮᱭᱟ᱾

ᱚᱞ ᱮᱛᱚᱦᱚᱵ
ᱤᱨᱟᱹᱞ ᱜᱮᱞ ᱫᱚᱥᱚᱠ ᱨᱮ ᱥᱟᱱᱛᱟᱲᱤ ᱯᱟᱹᱨᱥᱤ ᱞᱟᱹᱜᱤᱫ ᱜᱚᱴᱟ ᱯᱟᱲᱟ ᱡᱟᱦᱟᱸ ᱟᱸᱫᱳᱲ ᱮᱦᱚᱵ ᱞᱮᱱᱟ ᱚᱱᱟ ᱨᱮᱭᱟᱜ ᱚᱨᱥᱚᱝ ᱞᱮᱠᱟᱛᱮ ᱜᱮ ᱚᱱᱚᱞᱤᱭᱟᱹ ᱱᱚᱣᱟ ᱜᱟᱭᱟᱱ ᱫᱚᱭ ᱚᱞ ᱟᱠᱟᱫᱟ᱾
ᱚᱱᱚᱞᱤᱭᱟᱹ ᱯᱳᱭᱞᱳ ᱫᱚ ᱱᱚᱣᱟ ᱢᱤᱫ ᱜᱟᱭᱟᱱ ᱥᱟᱶᱛᱮ ᱯᱷᱤᱞᱢ ᱵᱮᱱᱟᱣ ᱞᱟᱹᱜᱤᱫ ᱢᱤᱫ ᱥᱟᱶᱛᱮ ᱚᱼᱚᱞᱮ ᱪᱷᱩᱴᱟᱹᱣ ᱞᱮᱱᱟ᱾ ᱚᱞᱮ ᱮᱦᱚᱵ ᱠᱮᱫ ᱠᱷᱟᱱ ᱮ ᱵᱩᱡᱷᱟᱹᱣ ᱠᱮᱫᱟ ᱜᱟᱭᱟᱱ ᱚᱞ ᱞᱟᱹᱜᱤᱫ ᱫᱚ ᱯᱷᱤᱞᱢ ᱠᱷᱚᱱ ᱰᱷᱮᱨ ᱠᱟᱛᱷᱟ ᱚᱞ ᱠᱟᱛᱮ ᱜᱟᱵᱟᱱ ᱦᱩᱭᱩᱜ ᱠᱟᱱᱟ᱾ ᱑᱙᱘᱘ ᱥᱮᱨᱢᱟ ᱥᱮᱫ ᱯᱷᱤᱞᱢ ᱵᱮᱱᱟᱣ ᱞᱟᱹᱜᱤᱫ ᱯᱟᱹᱣᱲᱤ ᱦᱚᱸ ᱜᱤᱰᱤ ᱦᱩᱭ ᱞᱮᱱᱟ ᱟᱨ ᱵᱮᱱᱟᱣ ᱥᱟᱹᱛ ᱞᱮᱱ ᱜᱮᱭᱟ ᱢᱮᱱᱠᱷᱟᱱ ᱫᱤᱥᱚᱢ ᱦᱚᱲ ᱠᱚ ᱛᱟᱞᱟ ᱨᱮᱫᱚ ᱵᱟᱝ ᱩᱫᱩᱜ ᱟᱠᱟᱱᱟ᱾

ᱜᱟᱭᱟᱱ ᱨᱮᱭᱟᱜ ᱠᱟᱛᱷᱟ
ᱜᱟᱭᱟᱱ ᱨᱮᱭᱟᱜ ᱢᱩᱬ ᱪᱩᱨᱤᱛ ᱨᱮᱫᱚ ᱯᱟᱹᱨᱤᱥ ᱧᱩᱛᱩᱢᱟᱱ ᱢᱤᱫ ᱠᱩᱲᱤ ᱢᱮᱱᱟᱭᱟ, ᱡᱟᱦᱟᱸᱭ ᱫᱚ ᱟᱡ ᱵᱟᱵᱟ ᱡᱳᱨ ᱠᱟᱛᱮ ᱥᱟᱱᱛᱟᱲᱤ ᱵᱟᱝ ᱠᱟᱛᱮ ᱵᱟᱝᱞᱟ ᱯᱟᱹᱨᱥᱤ ᱛᱮ ᱨᱚᱲ ᱞᱟᱹᱜᱤᱫ ᱮ ᱵᱚᱲᱜᱮ ᱮᱭᱟ, ᱢᱮᱱᱠᱷᱟᱱ ᱩᱱᱤ ᱫᱚ ᱟᱡ ᱵᱟᱵᱟ ᱟᱜ ᱠᱟᱛᱷᱟ ᱵᱟᱝ ᱟᱸᱡᱚᱢ ᱠᱟᱛᱮ ᱟᱡᱟᱜ ᱟᱭᱳ ᱟᱲᱟᱝ ᱥᱟᱱᱛᱟᱲᱤ ᱛᱮᱜᱮᱭ ᱨᱚᱲᱟ᱾ 
ᱱᱚᱣᱟ ᱜᱟᱭᱟᱱ ᱛᱟᱞᱟ ᱛᱮ ᱢᱤᱫ ᱚᱠᱛᱮ ᱨᱮ ᱥᱟᱱᱛᱟᱲᱤ ᱯᱟᱹᱨᱥᱤ ᱨᱮᱭᱟᱜ ᱡᱟᱦᱟᱸ ᱟᱸᱫᱳᱲ ᱨᱟᱠᱟᱵ ᱞᱮᱱᱟ ᱚᱱᱟ ᱥᱟᱶᱛᱮ ᱥᱟᱱᱛᱟᱲ ᱥᱟᱶᱛᱮ ᱨᱮᱭᱟᱜ ᱟᱹᱰᱤ ᱢᱚᱡ ᱪᱤᱛᱟᱹᱨ ᱥᱟᱵ ᱨᱟᱠᱟᱵ ᱟᱠᱟᱱᱟ᱾

ᱵᱟᱨᱦᱮ ᱡᱚᱱᱚᱲ

ᱛᱷᱚᱠ: ᱯᱩᱛᱷᱤ
ᱛᱷᱚᱠ: ᱥᱟᱱᱛᱟᱲᱤ ᱯᱩᱛᱷᱤ
ᱛᱷᱚᱠ: ᱥᱟᱭᱤᱛᱭᱚ ᱮᱠᱟᱰᱮᱢᱤ ᱥᱤᱨᱯᱷᱟᱹ ᱧᱟᱢ ᱟᱠᱟᱫ ᱯᱩᱛᱷᱤ

ᱥᱟᱹᱠᱷᱭᱟᱹᱛ